钦定古今图书集成/明伦汇编/官常典/第128卷 > 《赠颜子四十三代孙从览殿中侍御史等官制》
## 钦定古今图书集成/明伦汇编/官常典/第128卷 > 《赠颜子四十三代孙从览殿中侍御史等官制》

文宗

朕每览《国史》，见忠烈之臣，未尝不嗟叹久之，思有以
报。如闻从览、弘式，实真卿之孙，“永维九原，既不可作，
旌其嗣续，谅协典彝。考绩已深于宦途者，命列于中
台；官次未齿于缙绅者，俾佐于左辅。庶使天下，再新
义风。”以四十三代孙从览为殿中侍御史，以弘式为
同州参军。